যারা সত্যিকারের নেতা, তাদের এখনই ভাবতে হবে তারা ‘আদর্শ’ থেকে কত দূর যাবেন। দলে আদর্শহীনদের কেন জায়গা দিতে হবে, দুর্বৃত্তায়নের রাজনীতি কেন আমাদের প্রয়োজন হয়ে পড়ল। নয়তো দলের আদর্শ থেকে সরতে সরতে একসময় যখন দেয়ালে পিঠ ঠেকে যাবে, তখন কিন্তু আর পেছন ফেরার কিংবা সামনে যাওয়ার পথ থাকবে না। তখন নিজ হাতে গড়া অনুচরবর্গই নেতা হওয়ার অভিপ্রায়ে কিংবা স্বার্থে আঘাত লাগলেই নেতাকে গ্রাস করে ফেলবে।